Што да Янавага вакалу, дык можна сьмела казаць: у Пятра Ялфімава маецца годны канкурэнт. Няхай голас Яна не такі магутны па дынаміцы, крыху саступае па дыяпазону, але па гнуткасьці, самой ягонай пастаноўцы ён аніяк Пятроваму голасу не прайграе. Жанчак вельмі дакладна адчувае стылістыку, у якой працуе. Вось чаму варта сказаць яму "брава!" і за напісаную музыку, і за яе выдатнае ўвасабленьне.